Топла (Тимиш)
Топла () насеље је у Румунији у округу Тимиш у општини Манаштиур. Oпштина се налази на надморској висини од 171 -{m}-.

Прошлост 
По "Румунској енциклопедији" место се помиње 1514-1516. године као посед Георга Бранденбурга. Године 1620. дарован је власнику Стефану Бетлену. У њему је 1717. године избројано 10 кућа. Био је у 19. веку посед Карачоњија. Православну цркву брвнару посвећену Св. арханђелима Михаилу и Гаврили, грађену 1746. године у Ремети Лунги, пренели су православци 1807. године у Топлу. Богомоља је ношена на ваљковима, вукло је 24 пара волова а послом је руководио мајстор Реметеану. Храм је 1997. године демонтиран и пренет у Музеј села у Темишвару.

Аустријски царски ревизор Ерлер је 1774. године констатовао да место припада Лунгшком округу, Лугошког дистрикта. Становништво је било претежно влашко. Године 1797. то је парохијска филијала Јершника.

Становништво 
Према подацима из 2002. године у насељу је живело 6 становника, од којих су сви румунске националности.

Референце

Спољашње везе 

Насељена места у Румунији
Википројект географија/Насеља у Румунији